## Pravilnik o tehničkim zahtjevima za homologaciju tipa vozila s obzirom na prostor za registarsku pločicu TPV 104 (izdanje 00)

### NN 131/2004 (22.9.2004.), Pravilnik o tehničkim zahtjevima za homologaciju tipa vozila s obzirom na prostor za registarsku pločicu TPV 104 (izdanje 00)

# DrŽavni zavod za normizaciju i mjeriteljstvo

2356

Na temelju članka 275. stavak 3.
Zakona o sigurnosti prometa na cestama (»Narodne novine« broj 105/04) ravnatelj
Držav­nog zavoda za normizaciju i mjeriteljstvo donosi

## PRAVILNIK

### O TEHNIČKIM ZAHTJEVIMA ZA HOMOLOGACIJU TIPA VOZILA S OBZIROM NA PROSTOR ZA REGISTARSKU PLOČICU TPV 104 (IZDANJE 00)

Članak 1.

Ovim pravilnikom uređuju se
tehnički zahtjevi za vozila kategorije M, N i O(1) s obzirom na
prostor za registarsku pločicu.

Članak 2.

Tehnički zahtjevi kod postupka
homologacije tipa vozila s obzirom na prostor za registarsku pločicu navedeni
su u prilogu ovog pravilnika.

Članak 3.

Tijelo za homologaciju tipa
vozila s obzirom na prostor za registarsku pločicu u smislu odredaba ovog
pravilnika je Državni zavod za normizaciju i mjeriteljstvo (u daljnjemu tekstu:
Zavod).

Članak 4.

Dopušten je uvoz, stavljanje na
tržište i prva registracija ili uporaba vozila s obzirom na prostor za
registarsku pločicu ako to vozilo zadovoljava zahtjeve ovoga pravilnika i
njegovog priloga.

Članak 5.

Ovaj pravilnik stupa na snagu
osam dana od dana objave u »Narodnim novinama«, a počet će se primjenjivati s
danom pristupa Republike Hrvatske Europskoj uniji.

Klasa: 011-02/04-03/18
Urbroj: 558-04/13-04-1
Zagreb, 31. kolovoza 2004.

Ravnatelj
Državnog zavoda za normizaciju i mjeriteljstvo **dr****. sc****. Marijan Andrašec, dipl. ing.,** v. r.

**PRILOG**

1.          OBLIK
I VELIČINA PROSTORA STRAŽNJIH REGISTARSKIH PLOČICA

             Prostor
za postavljanje podrazumijeva ravnu ili prividno ravnu pravokutnu površinu
najmanje sljedećih dimenzija:

             – širina: 520 mm

             – visina: 120 mm

             ili

             – širina: 340 mm

             – visina: 240 mm.

2.          POLOŽAJ PROSTORA ZA POSTAVLJANJE I
PRIČVRŠĆIVANJE PLOČICA

             Prostor za postavljanje mora biti
takav da, nakon pravilnog pričvršćivanja, pločice imaju sljedeće značajke:

2.1.       Položaj pločice u odnosu na uzdužnu os
vozila

             Središte pločice ne smije se
nalaziti s desne strane središnje uzdužne ravnine vozila.

             Lijevi rub pločice ne smije se
nalaziti s lijeve strane okomite ravnine koja je paralelna sa središnjom uzduž­nom
ravninom i dodiruje najveću širinu vozila.

2.2.       Položaj pločice u odnosu na središnju
uzdužnu ravninu vozila

             Pločica mora biti okomita ili
približno okomita na središnju uzdužnu ravninu vozila.

2.3.       Položaj
pločice u odnosu na okomitu ravninu

             Pločica
mora biti postavljena okomito uz odstupanje do 5ş.
Tamo gdje to uvjetuje oblik vozila, pločica može biti nagnuta prema okomici:

2.3.1.    najviše
30ş ukoliko je površina koja nosi registarsku pločicu
zakrenuta prema gore, uz uvjet da gornji rub pločice nije na visini većoj od
1,20 m iznad tla

2.3.2.    najviše
15ş ukoliko je površina koja nosi registarsku pločicu
zakrenuta prema dolje, uz uvjet da je gornji rub pločice na visini većoj od
1,20 m iznad tla.

2.4.       Visina
pločice iznad tla

             Visina
donjeg ruba pločice iznad tla ne smije biti manja od 0,3 m. Visina gornjeg ruba
pločice iznad tla ne smije biti veća od 1,20 m. Međutim, ako u praksi nije
moguće zadovoljiti drugi zahtjev, visina gornjeg ruba može iznositi preko 1,20
m no mora biti, koliko to omogućava konstrukcija vozila, što je moguće bliže
ovoj granici i ni u kom slučaju ne smije biti iznad 2 m.

2.5.       Geometrijska
vidljivost

             Pločica
mora biti vidljiva u cijelom prostoru omeđe­nom sa sljedeće četiri ravnine:
dvije okomite ravnine koje dodiruju dva postranična ruba pločice i zatvaraju
kut od 30ş, mjereno prema van, sa srednjom uzdužnom ravninom
vozila; horizontalnom ravninom koja dodiruje gornji rub pločice i zatvara kut
od 15ş u odnosu na horizontalu mjereno prema gore;
horizontalnom ravninom koja prolazi kroz donji rub pločice; ova posljednja
ravnina može zatvarati kut od 15ş u odnosu
na horizontalu, mjereno prema dolje, ukoliko je visina gornjeg ruba pločice
iznad ceste veća od 1,20 m.

2.6.       Određivanje
visine pločice iznad tla

            Visine
navedene u točkama 2.3, 2.4 i 2.5 mjere se na neopterećenom vozilu.

Pravilnik, NN 131/2004-2356